text: সৈয়দ অহিদুজ্জামান ডায়মন্ড একজন বাংলাদেশী নাট্য ও চলচ্চিত্র পরিচালক।চাপাইনবাবগঞ্জের সদর উপজেলায় জন্ম।একজন মননশীল চলচ্চিত্রকার।  তিনি নাট্য নির্দেশনার মাধ্যমে আত্মপ্রকাশ করেন। পরবর্তীতে তিনি চলচ্চিত্র নির্মাণ করেন। তার পরিচালিত প্রথম চলচ্চিত্র নাচোলের রানী (২০০৬)। তার পরিচালিত অন্যান্য চলচ্চিত্র হল গঙ্গাযাত্রা (২০০৯), অন্তর্ধান (২০১৩), ও বাষ্পস্নান (২০১৬)। গঙ্গাযাত্রা চলচ্চিত্র পরিচালনায় অবদানস্বরূপ তিনি ২০১১ সালে শ্রেষ্ঠ পরিচালক হিসেবে বাংলাদেশ সরকারতার পরবর্তী ছবি রোহিঙ্গা। রোহিঙ্গাদের জীবনযাপন ও অসহায়ত্ব ও গণহত্যার প্রামাণ্য চিত্র ফুটিয়ে তোলা হয়েছে এই ছবির মাধ্যমে।  কর্তৃক প্রদত্ত জাতীয় চলচ্চিত্র পুরস্কার অর্জন করেন।
  
  কর্মজীবন 
  সৈয়দ অহিদুজ্জামান ডায়মন্ড নাট্য পরিচালনার মাধ্যমে তার কর্মজীবন শুরু করেন। পরবর্তীতে তিনি চলচ্চিত্র পরিচালনা করেন। তার পরিচালিত প্রথম চলচ্চিত্র নাচোলের রানী (২০০৬)। ১৯৫০ সালের নাচোল কৃষক সাঁওতাল বিদ্রোহের পটভুমিতে চলচ্চিত্রটি নির্মিত হয়। ২০০৯ সালে মুক্তি পায় তার দ্বিতীয় চলচ্চিত্র গঙ্গাযাত্রা। এতে অভিনয় করেন ফেরদৌস আহমেদ, পপি, শিমলা, সৈয়দা ওয়াহিদা সাবরিনা। ২০১০ সালে তিনি নাচোলের রানী ও গঙ্গাযাত্রা চলচ্চিত্র পরিচালনার জন্য কলকাতার 'অতন্দ্র সাংস্কৃতিক সংসদ' কতৃক প্রদত্ত অতন্দ্র পদক লাভ করেন। গঙ্গাযাত্রা চলচ্চিত্রটি পরিচালনার মাধ্যমে তিনি ২০১১ সালে প্রদত্ত জাতীয় চলচ্চিত্র পুরস্কারে শ্রেষ্ঠ পরিচালক ও শ্রেষ্ঠ কাহিনীকারের পুরস্কার অর্জন করেন। এছাড়া চলচ্চিত্রটি ২০১৪ সালে প্রদত্ত বাচসাস পুরস্কার-এ আটটি বিভাগে পুরস্কার লাভ করে। ২০১৩ সালে জলবায়ু পরিবর্তনের ফলে পদ্মাপাড়ের জেলেদের জীবন-জীবিকার বিপর্যয়ের গল্প নিয়ে নির্মাণ করেন অন্তর্ধান। এতে প্রধান চরিত্রে অভিনয় করেছেন ফেরদৌস আহমেদ, নিপুণ, সৈয়দা ওয়াহিদা সাবরিনা। চলচ্চিত্রটি একটি বিভাগে জাতীয় চলচ্চিত্র পুরস্কার লাভ করে। ২০১৬ সালে তিনি নির্মাণ করছেন বাষ্পস্নান। এতে অভিনয় করছেন কলকাতার অভিনেতা সমদর্শী দত্ত ও বাংলাদেশী অভিনেত্রী আইরিন সুলতানা।
  
  চলচ্চিত্রের তালিকা
  
  পুরস্কার 
  জাতীয় চলচ্চিত্র পুরস্কার
  
  অতন্দ্র পদক
   ২০১০: চলচ্চিত্র পরিচালক - নাচোলের রানী ও গঙ্গাযাত্রা
  
  তথ্যসূত্র
  
  বহিঃসংযোগ
   
   
  
  বিষয়শ্রেণী:জীবিত ব্যক্তি
  বিষয়শ্রেণী:বাংলাদেশী নাট্য পরিচালক
  বিষয়শ্রেণী:২১শ-শতাব্দীর বাংলাদেশী চলচ্চিত্র পরিচালক
  বিষয়শ্রেণী:বাংলাদেশী পুরুষ চিত্রনাট্যকার
  বিষয়শ্রেণী:শ্রেষ্ঠ পরিচালকের জন্য জাতীয় চলচ্চিত্র পুরস্কার (বাংলাদেশ) বিজয়ী
  বিষয়শ্রেণী:শ্রেষ্ঠ কাহিনীকারের জন্য জাতীয় চলচ্চিত্র পুরস্কার (বাংলাদেশ) বিজয়ী
title: সৈয়দ অহিদুজ্জামান ডায়মন্ড